《浴》
宋代·李之仪

静坐已十日，聊复资一浴。我发不满梳，安得别置沐。

浴暖连头浇，快哉如出谷。我生本离垢，妄念即桎梏。

外物强扶持，何异雨中竹。亦不无雨愧，亦不有雨足。

森森自然往，无荣亦无辱。振衣步空庭，又见黄粱熟。

进退葵何从，晨羞讵宜缓。叩齿感苋史，虚心岂鱼贯。

乃知抱关者，俯首固非懦。烈日下严霜，杯水沃炽炭。

物理自回旋，何方即吾馆。年来老顿逼，四月未觉煖。

勉力更无念，已矣见此粲。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。